
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 252 


13 Μαρτίου 1998 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. ΔΙΠΠ/Φ.ΑΣΕΠ ΐ/οικ. 5919 
Διαγωνισμός για την κατάρτιση πίνακα διοριστέων εκπαι¬ 
δευτικών πρωτοβάθμιας και δευτεροβάθμιας εκπαίδευσης. 

Ο ΥΠΟΥΡΓΟΣ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 

Έχοντας υπόψη: 

1. Τιςδιατάξειςτου άρθρου 6παρ. 9του ν.2525/1997 (ΦΕΚ 
188, τ.Α') σε συνδυασμό με τις διατάξεις του άρθρου 17 παρ. 
2 του ν.2190/1994 (ΦΕΚ 28 τ.Α'). 

2. Την από 9 Μαρτίου πρόταση του ΑΣΕΠ, η οποία έγινε με 
την 12/1998 απόφαση της Μείζονος Ολομέλειας του. 

3. Το γεγονός ότι απάτην απόφαση αυτή δεν προκαλείται δα¬ 
πάνη σεβάροςτου κρατικού προϋπολογισμού, αποφασίζουμε: 

1 .Εγκρίνουμε την πρόταση της Ολομέλειας του ΑΣΕΠ που 
έχει ως εξής: 

«ΚΕΦΑΛΑΙΟ Α’ 

ΔΙΑΓΩΝΙΣΜΟΣ 
“Αρθρο 1 

Είδος Διαγωνισμού - Προκήρυξη - 
Προϋποθέσεις συμμετοχής 

1. Το ΑΣΕΠ προκηρύσσει και διενεργεί ανά διετία πανελλή¬ 
νιο διαγωνισμό για την κατάρτιση πίνακα διοριστέων εκπαι¬ 
δευτικών στην Πρωτοβάθμια και Δευτεροβάθμια.Εκπαίδευ¬ 
ση σύμφωνα μετά οριζόμενα στο άρθρο 6 του Ν. 2525/1997. 

2. Ο διαγωνισμός προκηρύσσεται ύστερα από αίτημα του 
Υπουργού Εθνικής Παιδείας και Θρησκευμάτων και αφορά 
στο σύνολο ή σε μερικούς από τους κλάδους και βαθμίδες εκ¬ 
παιδευτικού προσωπικού. 

3. Δεκτοί στο διαγωνισμό είναι όσοι συμπληρώνουν και υπο¬ 
βάλλουν μέσα στηνπροβλεπόμενη απότηνπροκήρυξη προθε¬ 
σμία και στην αρμόδια για την παραλαβή αρχή, το ειδικό έντυ¬ 
πο της αίτησης συμμετοχής στο διαγωνισμό, στο οποίο βεβαι¬ 
ώνουν υπεύθυνα ότι έχουν τα προβλεπόμενα γενικά και ειδικά 
προσόντα και τις νόμιμες προϋποθέσεις σύμφωνα με την προ¬ 
κήρυξη. Οι υποψήφιοι υποχρεούνται, εφόσον επιτύχουν στο 
διαγωνισμό και προσκληθούν για να διορισθούν να προσκομί¬ 
σουν στην οικεία υπηρεσία τα απαιτούμενα για το διορισμό δι- 
καιολογητικά, όπως αυτά αναγράφονται στην προκήρυξη, άλ¬ 
λως παραλείπονται από τους διορισμούς. 

4. Η προκήρυξη δημοσιεύεται σαράντα (40) ημέρες τουλά¬ 
χιστον πριν από την ημερομηνία έναρξης του διαγωνισμού 
και περιλαμβάνει: 

α) τις κατηγορίες και κλάδους ή ειδικότητες που αφορά ο 
διαγωνισμός, 


β) τα απαιτούμενα προσόντα διορισμού (γενικά και ειδικά), 

γ) τα απαιτούμενα να υποβληθούν με την αίτηση δικαιολο- 
γητικά, 

δ) την εξεταστέα ύλη και 

ε) την προθεσμία υποβολής των αιτήσεων και τις υπηρε¬ 
σίες ή αρχές, στις οποίες υποβάλλονται οι αιτήσεις. 

5. Η προκήρυξη δημοσιεύεται με φροντίδατου ΑΣΕΠ, σύμ¬ 
φωνα με όσα ορίζονται: 

α)στηνπαρ. 13εδαφ. α’του άρθρου 2 Ν. 2349/1995 και 

β) στην παρ. 2του άρθρου 16του Ν. 2190/1994, όπως αυ¬ 
τή αντικσταστάθηκεμετοάρθρο2παρ. 3 Ν. 2527/1997. 

6. Κάθε ενδιαφερόμενος μπορεί να λάβει σε αντίγραφο με 
καταβολήτου αντιτίμου πλήρες το κείμενο της προκηρύξεως 
από το Εθνικό Τυπογραφείο ή από το γραφείο Διάθεσης Τευ- 
χώντης Εφημερίδας της ΚυβερνήσεωςόλωντωνΝ.Α. ή όπου 
δεν λειτουργεί το γραφείο αυτό από τους υπολόγουςτων Πε¬ 
ριφερειακών Διευθύνσεων ή Επαρχείων. 

Άρθρο 2 

Αιτήσεις συμμετοχής 

1. Οι αιτήσεις συμμετοχής στο διαγωνισμό συμπληρώνο¬ 
νται ιδιοχείρως από τους υποψηφίους και υποβάλλονται στις 
υπηρεσίες ή αρχές που αναφέρονται στην προκήρυξη και ε¬ 
ντός της προθεσμίας που τάσσεται με αυτήν. Η αίτηση υπο¬ 
βάλλεται αυτοπροσώπως ή με άλλο εξουσιοδοτημένο πρό¬ 
σωπο με θεωρημένη την υπογραφή του εξουσιοδοτούντος α¬ 
πό δημόσια αρχή. 

2. Μαζί με την αίτηση υποβάλλεται (α) φωτοαντίγραφο αυ¬ 
τής με πρωτότυπη υπογραφή του αιτούντος και (β) παράβο¬ 
λο σύμφωνα με τις διατάξεις της παρ. 6 του άρθρου 2 του Ν. 
2527/97 (ΦΕΚ 206Α). Αιτήσεις που δεν συνοδεύονται από τα 
στοιχεία αυτά δεν λαμβάνονται υπόψη. 

3. Ο υποψήφιος με την ίδια προκήρυξη δικαιούται να υπο¬ 
βάλει αίτηση σε μία μόνο Νομαρχιακή Αυτοδιοίκηση στην ο¬ 
ποία επιθυμεί να εξεταστεί. 

4. Η αίτηση καιταλοιπά έντυπα που αποτελούν αναπόσπαστο 
μέρος αυτής επέχει θέση υπεύθυνης δήλωσης του άρθρου 8 
του Ν. 1599/1986 (ΦΕΚ. 75 Α’) για τα στοιχεία που διαλαμβάνο¬ 
νται σ' αυτήν. Η ανακρίβεια των δηλούμενων με την αίτηση στοι¬ 
χείων επισύρει τον αποκλεισμό του υποψηφίου και τις προβλε- 
πόμενες από τις κείμενες διατάξεις ποινικές κυρώσεις. 

5. Αντικατάσταση της αίτησης ή διόρθωση αυτής επιτρέπεται 
μόνο μέχρι τη λήξη της προθεσμίας υποβολής των αιτήσεων. 

6. Εάν ο υποψήφιος παραλείψει να επισημάνει στην αίτηση 
ιδιότητά του, βάσει της οποίας δικαιούται, κατά τις κείμενες 
διατάξεις, ειδικής ευνοϊκής μεταχειρίσεως (όπωςπροσαύξη- 
ση βαθμολογίας) δεν μπορεί να επικαλεσθεί την ιδιότητα αυ¬ 
τή μετά τη λήξη της προθεσμίας υποβολής των αιτήσεων 

Άρθρο 3 

Παραλαβή αιτήσεων 

!. Σε κάθε Νομαρχιακή Αυτοδιοίκηση, στην οποία, σύμφω¬ 
να με την προκήρυξη υποβάλλονται αιτήσεις συμμετοχής 
στο διαγωνισμό λειτουργούν ειδικά συνεργεία για την παρα¬ 
λαβή των αιτήσεων αυτών. Τα ειδικά συνεργεία αποτελού¬ 
νται από τρεις τουλάχιστον υπαλλήλους του δημόσιου τομέα 
και συγκροτούνται με απόφαση του αρμόδιου κατά περίπτω¬ 
ση προϊστάμενου της Διεύθυνσης Πρωτοβάθμιας ή Δευτε¬ 
ροβάθμιας Εκπαίδευσης. Με την ίδι α απόφαση ορίζεται ένας 
εκ των μετεχόντων ως υπεύθυνος του συνεργείου. Σε περί¬ 
πτωση αδυναμίας τα εν λόγω συνεργεία συγκροτούνται από 
τον οικείο Νομάρχη και σε άλως εξαιρετικές περιπτώσεις α¬ 
πό τον Γενικό Γραμματέα Περιφέρειας και μετά από ειδοποί¬ 
ησή του εκ μέρους του ΑΣΕΠ. 

2. Έργο των συνεργείων αυτών είναι: 

(Α). Να παραδίδουν στους ενδιαφερομένους το ειδικό έ¬ 
ντυπο της αίτησης μαζί με το έντυπο οδηγιών συμπλήρωσης 
αυτής και το έντυπο της δήλωσης προϋπηρεσίας. 

(Β). Να ελέγχουν κατάτη διάρκεια υποβολής των αιτήσεων 

I. Εαν η αίτηση και το φωτοαντίγραφο που υποβάλλεται με 
αυτή, φέρουν την υπογραφή του υποψηφίου πρωτότυπα. 

II. Εάν τα φερόμενα ως συνημμένα στην αίτηση στοιχεία, 
προσκομίζονται στην πραγματικότητα. (Το αποτέλεσμα του 
ελέγχου αυτού σημειώνεται ενυπογράφως στο τέλος του ε 
ντυπουτης αιτήσεως στην οικεία στήλη από τον διενερ γήσα- 
ντατονέλεγχο, υπάλληλο.) 

III. α) την ταυτότητα του υποψηφίου από το δελτίο της α¬ 
στυνομικής του ταυτότητας ή το διαβατήριο ή β) την ύπαρξη 
εξουσιοδοτήσεως με θεωρημένο το γνήσιο της υπογραφής 
του υποψηφίου από την αστυνομική ή άλλη δημόσια αρχή και 
την ταυτότητα του αντιπροσώπου από το δελτίο της αστυνο¬ 
μικής του ταυτότητας ή το διαβατήριο. 

(Γ)· Να καταχωρίζουν τις αιτήσεις σε ειδικό πρωτόκολλο. 

3. Αιτήσεις που υποβάλλονται μετά τη λήξη της προθε¬ 
σμίας δενπαραλαμβάνονται ως απαράδεκτες. Μετη φροντί¬ 
δα του υπεύθυνου του συνεργείου με την παρέλευση της τε¬ 
λευταίας ημέρας της προθεσμίας παραλαβής των αιτήσεων 
κλείνει το ειδικό πρωτόκολλο και συντάσσεται πάνω στο σώ¬ 
μα αυτού συνοπτικό πρακτικό από το οποίο θα πρέπει να προ¬ 
κύπτει ο αριθμός των υποβληθεισών αιτήσεων, η ημερομηνία 
και ώρα κλεισίματος του πρωτοκόλλου. Το πρακτικό αυτό υ¬ 
πογράφεται από όλα τα μέλη του συνεργείου 

4. Οι αιτήσεις, κατ'αρχήν ταξινομούνται με κριτήριο την ύ¬ 
παρξη κωδικού εγγραφής στην επετηρίδα ή όχι. Στη συνέ¬ 
χεια κάθε κατηγορία των αιτήσεων αυτών ταξινομείται αλφα¬ 
βητικά κατά κατηγορία, κλάδο και ειδικότητα και καταχωρί¬ 
ζεται σε καταστάσεις. Οι καταστάσεις αυτές μαζί με τις 
αιτήσεις τα φωτοαντίγραφα αυτών και το ειδικό πρωτόκολλο 
με την φροντίδα του υπευθυνουτων συνεργείων αποστέλλο- 
νται στο ΑΣΕΠ μέσα σε δυο ημέρες από την ημερομηνία λή¬ 
ξης της προθεσμίας υποβολής των αιτήσεων. 

5. Μετά τη λήξη της προθεσμίας υποβολής των αιτήσεων το 
αντίγραφο του ειδικού πρωτοκόλλου και τα αντίγραφα των συ- 
νταχθεισων καταστάσεων των υποψηφίων φυλάσσονται από 
τον υπεύθυνο του Συνεργείου και παραδίδονται στον Γενικό Ε¬ 
πόπτη των Εξετάσεων μόλις αναλάβει τα καθήκοντά του με 
σχετικό πρωτόκολλο παράδοσης και παραλαβής. 

Άρθρο 4 

Μηχανογραφικό αρχείο υποψηφίων 

1. Το ΑΣΕΠ επιμελείται της συγκρότησης του μηχανογρα¬ 
φικού αρχείου των υποψηφίων, του καθορισμού της μορφής 
και του περιεχομένου του έντυπου και λοιπού υλικού των ε¬ 
ξετάσεων και φροντίζει για την έγκαιρη προμήθεια του απα¬ 
ραίτητου υλικου και την αποστολή αυτού στα ειδικά συνερ¬ 
γεία και στα εξεταστικά κέντρα. 

2. Για το σκοπό αυτό συγκροτείται από τον πρόεδρο του 


ΑΣΕΠ σε συνεργασία με το ΥΠΕΠΘ Επιτροπή Οργάνωσης Ε¬ 
ξετάσεων. 

3. Έργο της επιτροπής είναι (α) ο έλεγχος των στοιχείων 
που καταχωρίζονται στα μηχανογραφικά αρχεία, η δημιουρ 
για αρχείου υποψηφίων για τη συμμετοχή τους στο διαγωνι¬ 
σμό και η αντιμετώπιση των διαφόρων προβλημάτων οργά¬ 
νωσης. που ανακύπτουν κατάτη διαδικασία δημιουργίας του 
αρχείου αυτού των υποψηφίων και η αποστολή του στην Κε¬ 
ντρική Επιτροπή Διαγωνισμού (β) ο έλεγχος των δικαιολογη 
τικώνπροσαύξησηςτης βαθμολογίας των επιτυχόντων υπο¬ 
ψηφίων και (ν) γενικά η υποστήριξη του έργου του ΑΣΕΠ κα: 
της Κεντρικής Επιτροπής Διαγωνισμού νιατην απρόσκοπτη 
οργάνωση και διεξαγωγή του διαγωνισμού 

4. Την Επιτροπή αυτή αποτελούν: 

α) Ο προϊστάμενος της Διεύθυνσης Προσωπικού Α/θμιας 
Εκπαίδευσης ή άλλος υπάλληλος της ίδιας Διεύθυνσης με 
βαθμό Α' της Κ.Ύ. του ΥΠΕΠΘ. 

β) Ο προϊστάμενος της Διεύθυνσης Προσωπικού Β/θμιας 
Εκπαίδευσης ή άλλος υπάλληλος της ίδιας Διεύθυνσης με 
βαθμό Α’ της Κ.Υ. του ΥΠΕΠΘ. 

γ) Ο Προϊστάμενος της Διεύθυνσης Μηχανοργάνωσης η 
άλλος υπάλληλος της ίδιας Διεύθυνσης με βαθμό Α' της Κ.Υ 
του ΥΠΕΠΘ 

δ) Ο Προϊστάμενος του Τμήματος διορισμών της Διεύθυν¬ 
σης Προσωπικού της Α/θμιας Εκπαίδευσης ή άλλος υπάλλη¬ 
λος της ίδιας Διεύθυνσης με βαθμό Α’ της Κ.Υ. του ΥΠΕΠΘ. 

ε) Ο Προϊστάμενος του Τμήματος διορισμών της Διεύθυν¬ 
σης Προσωπικού της Β/θμιας Εκπαίδευσης της Κ.Υ. του Υ¬ 
ΠΕΠΘ ή άλλος υπάλληλος της ίδιας Διεύθυνσης με βαθμό Α' 
της Κ.Υ. του ΥΠΕΠΘ. 

στ) Ο Προϊστάμενος της Διεύθυνσης Σπουδών και Φοιτητι¬ 
κής Μέριμνας η άλλος υπάλληλος της ίδιας Διεύθυνσης με 
βαθμό Α' της Κ.Υ. του ΥΠΕΠΘ. 

Γραμματέας της επιτροπής ορίζεται υπάλληλος της Διεύ¬ 
θυνσης Προσωπικού Πρωτοβάθμιας ή Δευτεροβάθμιας Εκ¬ 
παίδευσης ή άλλος υπάλληλος της Κ.Υ. του ΥΠΕΠΘ. 

Με την ίδια απόφαση ένα από τα μέλη της επιτροπής ορί 
ζεται ως πρόεδρος. 

5. Για την υλοποίηση των αποφάσεων της παραπάνω επι¬ 
τροπής, τον έλεγχο τωνπαραστατικών, την υποβοήθηση της 
μηχανογραφικής επεξεργασίας των ατομικών και υπηρεσια¬ 
κών στοιχείων των υποψηφίων καθώς και των στοιχείων επί¬ 
δοσης αυτών στις εξετάσεις και γενικά την υποβοήθηση του 
έργου αυτής, ορίζεται, με απόφαση του Προέδρου του 
ΑΣΕΠ, επαρκής αριθμός εκπαιδευτικών λειτουργών η υπαλ¬ 
λήλων του ΥΠΕΠΘ ή άλλων δημοσίων υπηρεσιών η ΝΠΔΔ. 

Άρθρο 5 

Όργανα διεξαγωγής διαγωνισμού 

1. Όργανα διεξαγωγής του διαγωνισμού είναι: 
α) Η Κεντρική Επιτροπή Διαγωνισμού (Κ.Ε.Δ.) 
β) Οι Γ ενικοί Επόπτες Εξετάσεων (Γ.Ε.Ε.) 

γ) Οι Επιτροπές Εξεταστικών Κέντρων (ΕΕΚ) - Παραρτημά¬ 
των Εξεταστικών 
Κέντρων (Π ΕΚ) 
δ) Οι Επιτηρητές 

ε) Οι Υπεύθυνοι των Βαθμολογικών Κέντρων 
στ) Οι Βαθμολογητές και οι Αναβαθμολογητές. 

2. Τα κατά την προηγούμενη παράγραφο όργανα, με εξαί¬ 
ρεση τις Επιτροπές Εξεταστικών Κέντρων και Παραρτημά¬ 
των Εξεταστικών Κέντρων και τους Επιτηρητές, ορίζοντα, α¬ 
πό τον Πρόεδρο του ΑΣΕΠ κατά περίπτωση, ο οποίος προ¬ 
βαίνει στη συγκρότηση ή ορισμό αυτών, αμέσως μετά την 
προκήρυξη του σχετικού διαγωνισμού. 

3. Με απόφαση του Προέδρου του ΑΣΕΠ μπορεί να ορίζο 
νται υπάλληλοι του Υπουργείου Εθνικής Παιδείας και Θρη¬ 
σκευμάτων. του Οργανισμού Τηλεπικοινωνιών Ελλάδος, της 
Δημόσιας Επιχείρησης Ηλεκτρισμού ή και άλλων δημοσίων 

υπηρεσιών και Οργανισμών για την υποβοήθηση του έργου 
της Κεντρικής Επιτροπής του Διαγωνισμού, για το χειρισμό 
των μηχανημάτων τηλεομοιοτυπίας και τη μετάδοση των θε¬ 
μάτων στα εξεταστικά κέντρα και στα παραρτήματα των εξε¬ 
ταστικών κέντρων. 

Άρθρο 6 

Κεντρική Επιτροπή Διαγωνισμού 
Συγκρότηση - Έργο - Κωλύματα συμμετοχής 

1. Η Κεντρική Επιτροπή Διαγωνισμού (Κ.Ε.Δ.) είναι τουλά¬ 
χιστον επταμελής και αποτελείται από ένα τουλάχιστον μέ- 
λοςτου ΑΣΕΠ, ως Πρόεδρο και από εν ενεργεία και, σε περί¬ 
πτωση έλλειψης, από συνταξιούχους μέλη του Π.Ι. ή μέλη 
ΔΕΠ των ΑΕΙ ή Ε.Π. των ΤΕΙ, ή μέλη ΕΕΠ των ΑΕΙ και ΤΕΙ, ή 
σχολικούς συμβούλους ή εκπαιδευτικούς ή λοιπούς μόνι¬ 
μους υπαλλήλουςτου δημοσίου με βαθμό Α’ και του ευρύτε¬ 
ρου δημόσιου τομέα. Στην Επιτροπή ορίζεται ένας Γραμμα¬ 
τέας και μέχρι τρεις βοηθοί Γραμματέως από μόνιμους υ¬ 
πάλληλους του δημοσίου και Ν.Π.Δ.Δ. 

2.0 Πρόεδρος, τα μέλη, ο Γραμματέας και οι βοηθοί Γραμ- 
ματείς της Κεντρικής Επιτροπής Διαγωνισμού ορίζονται, με 
τουςαναπληρωτέςτους, με απόφαση του ΑΣΕΠ. Με όμοια α¬ 
πόφαση ορίζονται μέχρι πέντε (5) ειδικοί εισηγητές με τους 
αναπληρωτές τους γιατη στήριξητου διοικητικού έργουτης 
Επιτροπής, από υπαλλήλους του δημόσιου τομέα. Με πράξη 
του Προέδρου της Κεντρικής Επιτροπής και από τον ίδιο κύ¬ 
κλο προσώπων ορίζονται τρεις (3) τουλάχιστον εισηγητές, 
για κάθε εξεταστέα ενότητα ή εξεταστέο μάθημα. 

3. Η ΚΕΔ έχει τη γενική ευθύνη για την κανονική και αδιά¬ 
βλητη διεξαγωγήτου διαγωνισμού. Ειδικότερα έργο της ΚΕΔ 
είναι: 

α) Η σύνταξη των πινάκων υποψηφίων για συμμετοχή στο 
διαγωνισμό και η έκδοση σχετικής διαπιοτωτικής πράξης α¬ 
ποκλεισμού των υποψηφίων από το διαγωνισμό ή τη συμμε¬ 
τοχή τους στην περαιτέρω διαδικασία αυτού. 

β) Η διεξαγωγή του διαγωνισμού και των απαιτούμενων 
προπαρασκευαστικών ενεργειών σύμφωνα με τις διατάξεις 
της απόφασης αυτής. 

γ) Η παροχή των καταλλήλων οδηγιών σε όλα τα όργανα 
και λοιπούς φορείς και υπηρεσίες που εμπλέκονται στη δια¬ 
δικασία διεξαγωγής του διαγωνισμού και η μέριμνα για την ε¬ 
φαρμογή των ισχυουσών διατάξεων. 

δ) Η κατάρτιση του προγράμματος διενέργειας του διαγω¬ 
νισμού. 

ε) Ο καθορισμός των εξεταστέων θεμάτων και η παροχή ό¬ 
που απαιτείται σχετικών διευκρινήσεων. 

στ) Η μέριμνα για τη συγκέντρωση των γραπτών δοκιμίων 
των υποψηφίων και για την παράδοση αυτών στους Υπεύθυ¬ 
νους των Βαθμολογικών Κέντρων. 

ζ) Ο έλεγχος της ορθότητας των καταχωρήσεων της βαθ¬ 
μολογίας, η σύνταξη των αλφαβητικών πινάκων επιτυχόντων 
και μη επιτυχόντων στο διαγωνισμό κατά κατηγορία, κλάδο 
και ειδικότητα και η αποστολή μόνο των πινάκων των επιτυ- 
χόντων στους Γ ενικούς Επόπτες. 

η) Ο υπολογισμός της προσαύξησης στην συνολική βαθ¬ 
μολογία των επιτυχόντων στο διαγωνισμό, η σύνταξη των τε¬ 
λικών πινάκων επιτυχόντων κατά φθίνουσα σειρά συνολικής 
βαθμολογίας και η αποστολή αυτών στο ΑΣΕΠ. 

4. Οι με οποιοδήποτε τρόπο μετέχοντες στην Κεντρική Επι¬ 
τροπή Διαγωνισμού απαγορεύεται να είναι σύζυγοι ή συγγε¬ 
νείς εξ αίματος ή εξ αγχιστείας μέχρι και του τρίτου βαθμού 
με υποψήφιο που συμμετέχει στο διαγωνισμό. Σχετική υπεύ¬ 
θυνη δήλωση παραδίδεται στον Πρόεδρο του ΑΣΕΠ πριν την 
ημερομηνία έναρξης του διαγωνισμού. 

Άρθρο 7 

Γ ενικοί Επόπτες Εξετάσεων 

1. Το ΑΣΕΠ ορίζει με σχετική απόφασή του τους Γενικούς 


Επόπτες Εξετάσεων με τους αναπληρωτές τους και τους 
γραμματείς αυτών σε κάθε Νομαρχιακή Αυτοδιοίκηση ή σε ο¬ 
ρισμένες από αυτές, στην περιφέρεια των οποίων προβλέπε- 
ται ότι θα λειτουργήσουν Εξεταστικά Κέντρα ή Παραρτήμα¬ 
τα Εξεταστικών Κέντρων. Στην περίπτωση που η περιοχή ευ¬ 
θύνης του Γενικού Επόπτη των Εξετάσεων δεν συμπίπτει με 
την Νομαρχιακή Αυτοδιοίκηση με την ίδια απόφαση ορίζεται 
και η κατά τόπον αρμοδιότητα αυτού. 

2. Ως Γενικοί Επόπτες Εξετάσεων ορίζονται κατά προτε¬ 
ραιότητα Προϊστάμενοι Διευθύνσεων Δευτεροβάθμιας ή 
Πρωτοβάθμιας Εκπαίδευσης, ή οι νόμιμοι αναπληρωτές αυ¬ 
τών ή από τον κύκλο των προσώπων που προβλέπεται στην 
απόφαση αυτή για τον ορισμό των μελώντης Κεντρικής Επι¬ 
τροπής του Διαγωνισμού. 

3. Οι Γενικοί Επόπτες των Εξετάσεων έχουντη γενική επο- 
πτεία και το συντονισμό των ενεργειών για τη διεξαγωγή του 
διαγωνισμού και επιμελούνται της εφαρμογής των αποφά- 
σεωνκαι οδηγιώντης Κεντρικής Επιτροπής Διαγωνισμού στο 
χώρο ευθύνης τους. Ειδικότερα: 

α) Φροντίζουν για την ανάρτηση στο κατάστημα της Νομαρ¬ 
χιακής Αυτοδιοίκησης των πινάκων των υποψηφίων συμμετο¬ 
χής στο διαγωνισμό καθώς και των ανακοινώσεων για το πρό¬ 
γραμμα διενέργειας του διαγωνισμού και για τα Εξεταστικά Κέ¬ 
ντρα και τα Παραρτήμάτα των Εξεταστικών Κέντρων. 

β) Ορίζουντα Εξεταστικά Κέντρα και τα Παραρτήματα των 
Εξεταστικών Κέντρων και συγκροτούν τις αντίστοιχες επι¬ 
τροπές στην περιοχή ευθύνης τους. 

γ) Ορίζουν τους Επιτηρητές και το αναγκαίο κστάπερίπτω- 
ση βοηθητικό προσωπικό, από μόνιμους δημόσιους υπαλλή¬ 
λους που υπηρετούν στην περιοχή της Νομαρχιακής Αυτοδι¬ 
οίκησης ή σε όμορες Νομαρχιακές Αυτοδιοικήσεις. 

δ) Συγκεντρώνουντα γραπτά δοκίμια και τα παραδίδουν με 
σχετικό πρωτόκολλο στον υπεύθυνο του Βαθμολογικού Κέ¬ 
ντρου. 

ε) Φροντίζουν για την ανάρτηση οποιωνδήποτε ανακοινώ¬ 
σεων που αφορούν στο διαγωνισμό και εκδίδονται από τα όρ¬ 
γανα διεξαγωγής αυτού. 

στ) Ενημερώνουν έγκαιρα το Γραφείο Επικοινωνίας και 
Πληροφόρησης του Πολίτη της οικείας Νομαρχιακής Αυτο¬ 
διοίκησης για οποιοδήποτε θέμα αφορά στη διεξαγωγή του 
διαγωνισμού με την κοινοποίηση σ' αυτό των σχετικών ανα¬ 
κοινώσεων. 

ζ) Φροντίζουν για την ανάρτηση στα καταστήματα των Νο- 
μαρχιακών Αυτοδιοικήσεων των αλφαβητικών πινάκων επιτυ- 
χόντωνκαι καλούν όσους κατά την προκήρυξη έχουν δικαίωμα 
προσαύξησης της βαθμολογίας τους να προσκομίσουν εντός 
δέκα (10) ημερών από τηνημερομηνία ανάρτησης του πίνακα 
τα απαπούμενα δικαιολογητικά. 

η) Αποστέλλουν τα δικαιολογητικά προσαύξησης την επο¬ 
μένη της ημερομηνίας λήξης της προθεσμίας στην Επιτροπή 
Οργάνωσης των Εξετάσεων με σχετική κατάσταση και βε¬ 
βαίωση για την εμπρόθεσμη υποβολή αυτών. 

4. Ως Γενικοί Επόπτες δεν επιτρέπεται να ορίζονται όσοι εί¬ 
ναι σύζυγοι ή συγγενείς εξ αίματος η εξ αγχιστείας μέχρι και 
του τρίτου βαθμού με υποψήφιο που συμμετέχει στο διαγω¬ 
νισμό, στην περιοχή ευθύνης τους. Σχετική υπεύθυνη δήλω¬ 
ση παραδίδεται στον Πρόεδρό του ΑΣΕΠ πριν την ημερομη¬ 
νία έναρξης του διαγωνισμού. 

Άρθρο 8 

Αναβολή διαγωνισμού 

Η Κεντρική Επιτροπή Διαγωνισμού μπορεί μεειδικώς αιτιο¬ 
λογημένη απόφασή της που ανακοινώνεται αυθημερόν κατά 
τον προσφορότερο τρόπο, όπως ανακοίνωση από τα κρατι¬ 
κά ραδιοτηλεοπτικά μέσα, να αναβάλει την έναρξη του δια¬ 
γωνισμού επί δέκα πέντε (15) το πολύ ημέρες. Άλλη αναβολή 
αποφασίζεται μόνο απότο ΑΣΕΠ, αν συντρέχει περίπτωση α- 
νωτέρας βίας. 

Άρθρο 9 

Πίνακες υποψηφίων 

1. Η Κεντρική Επιτροπή του Διαγωνισμού, δέκα (10) τουλά¬ 
χιστον ημέρες πριν από την ημερομηνία έναρξης του διαγω¬ 
νισμού συντάσσει τους πίνακες των υποψηφίων κατά Νο¬ 
μαρχιακή Αυτοδιοίκηση και τους αποστέλλει στους οικείους 
Γενικούς Επόπτες των Εξετάσεων. Οι πίνακες αυτοί περι¬ 
λαμβάνουν κατ' αύξοντα αριθμό και αλφαβητική σειρά τα ο¬ 
νοματεπώνυμα των υποψηφίων, κατά κατηγορία, κλάδο και 
ειδικότητα. 

2 . Οι υποψήφιοι εξετάζονται στη Νομαρχιακή Αυτοδιοίκη¬ 
ση στην οποία υπέβαλαν την αίτησή τους με την επιφύλαξη 
του επόμενου εδαφίου. Το ΑΣΕΠ με γνώμονα την ορθολογι¬ 
κή κατανομή των υποψηφίων για την ομαλή διεξαγωγή του 
διαγωνισμού, δύναται να ορίζει διαφορετική Νομαρχιακή Αυ¬ 
τοδιοίκηση εξέτασης των υποψηφίων από αυτήν της υποβο¬ 
λής της αιτήσεως. Στην τελευταία περίπτωση το ΑΣΕΠ μερι¬ 
μνά για την έγκαιρη ενημέρωση τιον υποψηφίων. 

3. Οι πίνακες των υποψηφίων με ευθύνη των Γενικών Επο¬ 
πτών, τρεις τουλάχιστον ημέρες πριν από την ημερομηνία έ¬ 
ναρξης του διαγωνισμού, αναρτώνται στις προθήκες ανακοι¬ 
νώσεων των οικείων Νομαρχιακών Αυτοδιοικήσεων και μπο¬ 
ρεί να κοινοποιούνται στα τοπικά μέσα μαζικής ενημέρωσης, 
καθώς και στο Γραφείο Επικοινωνίας και Πληροφόρησηςτου 
Πολίτη της Νομαρχιακής Αυτοδιοίκησης. 

Άρθρο 10 

Πρόγραμμα διαγωνισμού 

Η Κεντρική Επιτροπή Διαγωνισμού, εγκαίρως και πάντως 
το αργότερο επτά (7) τουλάχιστον ημέρες πριν την έναρξη 
του διαγωνισμού, καθορίζει το πρόγραμμα διενέργειας του 
διαγωνισμού που περιλαμβάνει: α) τις ημέρες και ώρες εξέ¬ 
τασης των μαθημάτων ή θεμάτων στα οποία εξετάζονται οι υ¬ 
ποψήφιοι και β) τα τυχόν επιτρεπόμενα βοηθήματα. Το πρό¬ 
γραμμα αποστέλλεται αυθημερόν στους Γενικούς Επόπτες, 
οι οποίοι προβαίνουν στην ανάρτηση αυτού στις Νομαρχια¬ 
κές Αυτοδιοικήσεις και εφοδιάζουν με σχετικά αντίγραφα τις 
Επιτροπές Εξεταστικών Κέντρων καιτωνΠαραρτημάτωντων 
Εξεταστικών Κέντρων. Αντίγραφο του προγράμματος αυτού 
κοινοποιείται από το Γ ενικό Επόπτη Εξετάσεων και στο Γ ρα¬ 
φείο Επικοινωνίας και Πληροφόρησης του Πολίτη της Νο¬ 
μαρχιακής Αυτοδιοίκησης. 

Άρθρο 11 

Κατανομή υποψηφίων κατά Εξεταστικό Κέντρο και 
κατάστημα διεξαγωγής του Διαγωνισμού 

1. Οι Γενικοί Επόπτες των Εξετάσεων με βάση τον αλφαβη¬ 
τικό πίνακα κατανέμουν τους υποψήφιους κατά Εξεταστικό 
Κέντρο ή Παράρτημα Εξεταστικού Κέντρου ανάλογα με την 
δυναμικότητα των κτιρίων. Σχετική ανακοίνωση αναρτάται 
στο κατάστημα της Νομαρχιακής Αυτοδιοίκησης δύο (2) του¬ 
λάχιστον ημέρες πριν την έναρξη του διαγωνισμού. Αντίγρα¬ 
φο της ανακοίνωσης αυτής παραδίδεται και στο Γ ραφείο Ε¬ 
πικοινωνίας και Πληροφόρησης του Πολίτη της Νομαρχια¬ 
κής Αυτοδιοίκησης. 

2. Η Επιτροπή κάθε Εξεταστικού Κέντρου ή Παραρτήματος 
κατανέμει τους υποψηφίους στις αίθουσες, ανάλογα με τη 
χωρητικότητα των αιθουσών, με τον αριθμό των διαγωνιζο- 
μένων και τον αριθμό των εξεταστέων μαθημάτων. Η κατα¬ 
νομή των υποψηφίων γίνεται με αλφαβητική σειρά. Στα εξε¬ 
ταστικά κέντρα και τα παραρτήματα με ευθύνη του Προέ¬ 
δρου της επιτροπής του οικείου εξεταστικού κέντρου ή 
παραρτήματος, αναρτάται επίσης δύο (2) τουλάχιστον ημέ¬ 
ρες πριν την έναρξη του διαγωνισμού απόσπασμα του πίνα¬ 
κα κατανομής των υποψηφίων που περιλαμβάνει τους υπο¬ 
ψηφίους που διαγωνίζονται στο συγκεκριμένο κατάστημα 
και την αίθουσα στην οποία διαγωνίζονται κατά μάθημα. 

3. Για τις κατά τα ανωτέρω αναρτήσεις συντάσσεται πρω¬ 


τόκολλο που υπογράφεται από τον Γενικό Επόπτη ή τον Πρό¬ 
εδρο ή το μέλος της επιτροπής και τον γραμματέα κατά πε¬ 
ρίπτωση. 

Άρθρο 12 

Εξεταστικά Κέντρα - Παραρτήματα 
Επιτροπές Εξεταστικών Κέντρων 

1. Με βάση τους πίνακες υποψηφίων που συντάσσονται α¬ 
πό την Κεντρική Επιτροπή Διαγωνισμού ο Πρόεδρος του 
ΑΣΕΠ ορίζει με απόφασή του τις Νομαρχιακές Αυτοδιοική¬ 
σεις στις οποίες θα λειτουργήσουν Εξεταστικά Κέντρα και 
Παραρτήματα Εξεταστικών Κέντρων. Με την ίδια απόφαση 
ορίζεται το Εξεταστικό Κέντρο ή Παράρτημα Εξεταστικού 
Κέντρου στο οποίο θα προσέλθουν οι υποψήφιοι Νομαρχια¬ 
κής Αυτοδιοίκησης για την οποία δεν προβλέπεται η λει¬ 
τουργία Εξεταστικού Κέντρου ή Παραρτήματος Εξεταστι¬ 
κού Κέντρου 

2. Ως Εξεταστικά Κέντρα σε κάθε Νομαρχιακή Αυτοδιοίκη¬ 
ση. ορίζονται σχολικά κτίρια που χρησιμοποιούνται ως εξε¬ 
ταστικά κέντρα κατά τις γενικές εξετάσεις εισαγωγής σπου¬ 
δαστών στα ΑΕΙ και ΤΕΙ. Τα καταστήματα διεξαγωγής του 
διαγωνισμού που διαθέτουν σύστημα τηλεομοιοτυπίας ονο¬ 
μάζονται εξεταστικά κέντρα. Τα λοιπά ονομάζονται παραρ¬ 
τήματα των εξεταστικών κέντρων. 

3. Όταν δεν είναι εφικτός ο ορισμος σχολικών κτιρίων ορί¬ 
ζονται άλλα κατάλληλα κτίρια με απόφαση του Γ ενικού Γ ραμ- 
ματέα της οικείας Περιφέρειας. 

4. Ο Γ ενικός Επόπτης Εξετάσεων με σχετική απόφασή του 
που κοινοποιείται στην Κεντρική Επιτροπή Διαγωνισμού (α) 
ορίζει με βάση την κατά την παράγραφο 1 του άρθρου αυτού 
απόφαση του ΑΣΕΠ τα εξεταστικά κέντρα και παραρτήματα 
εξεταστικών κέντρων που θα λειτουργήσουν στην περιοχή 
ευθύνης του και (β) συγκροτεί τριμελείς επιτροπές για κάθε 
εξεταστικό κέντρο ή παράρτημα εξεταστικού κέντρου απο- 
τελούμενες από υπαλλήλουςτου δημοσίου ή ευρύτερου δη¬ 
μόσιου τομέα που υπηρετούνστηνπεριοχή ευθύνηςτου. Με 
την ίδια απόφαση ορίζεται εκ των μελών ο πρόεδρος της επι¬ 
τροπής με τον αναπληρωτή του και ο γραμματέας. 

Άρθρο 13 

Επιτροπές Εξεταστικών Κέντρων - Παραρτημάτων 
Καθήκοντα Προέδρου αυτών - Επιτηρητών 

Οι Επιτροπές Εξεταστικών Κέντρων και Παραρτημάτων Ε¬ 
ξεταστικών Κέντρων, ο Πρόεδρος αυτών και οι Επιτηρητές έ¬ 
χουν τις παρακάτω κατά περίπτωση αρμοδιότητες: 

1. Οι Επιτροπές Εξεταστικών Κέντρων και Παραρτημάτων Ε¬ 
ξεταστικών Κέντρων, κατανέμουν τους υποψήφιους στα κατα¬ 
στήματα διενέργειας των εξετάσεων και στις αίθουσες αυτών, 
παραδίδουν τον απαιτούμενο αριθμιό τετραδίων στους Υπεύ¬ 
θυνους Επιτηρητές και έχουν την ευθύνη για την εύρυθμη λει¬ 
τουργία του Εξεταστικού Κέντρου και την ομαλή διεξαγωγή 
των εξετάσεων. Ειδικότερα ο Πρόεδρος της Επιτροπής: 

α) Ελέγχει τους χώρους διεξαγωγής του διαγωνισμού 
β) Παρέχει οδηγίες και διανέμειτις καταστάσεις με τα ονο- 
ματεπώνυματων υποψηφίων στους Υπευθύνους Επιτηρητές 
γ) Παρακολουθεί την ομαλή διεξαγωγή του διαγωνισμού 
δ) Μεριμνά για την αναπαραγωγή των θεμάτων και την πα¬ 
ράδοση αυτών στους Υπεύθυνους Επιτηρητές και 
ε) Ενημερώνει τον Γ ενικό Επόπτη των Εξετάσεων για κάθε 
ζήτημα που τυχόν προκύπτει κατά τη διεξαγωγή του διαγω¬ 
νισμού. 

2. Ένας από τους επιτηρητές που ορίζεται από τον Πρόε¬ 
δρο της Επιτροπής του Εξεταστικού Κέντρου η του παραρ¬ 
τήματος, αντίστοιχα, ως Υπεύθυνος Επιτηρητής διαπιστώνει 
την ταυτότητα των υποψηφίων και φροντίζει για την προσέ¬ 
λευσή τους στη συγκεκριμένη αίθουσα και την τοποθέτησή 
τους στις ορισθείσες θέσεις εντός της αίθουσας, διανέμει η 
εκφωνεί τα θέματα, παραλαμβάνει τα τετράδια από τους υ¬ 
ποψηφίους και φροντίζει για την κάλυψη του ονοματεπωνύ- 

μου αυτών με το αδιαφανές επικάλυμμα (αυτοκόλλητο), πα- 
ραδίδει τα τετράδια στο Γενικό Επόπτη μαζί με ονομαστικό 
κατάλογο των προσελ,θόντων υποψηφίων και μεριμνά για τη 
σύνταξη του σχετικού πρωτοκόλλου παράδοσης και παρα¬ 
λαβής, το οποίο υπογράφεται από τον ίδιο και το Γενικό Επό¬ 
πτη, Ειδικότερα ο Υπεύθυνος Επιτηρητής: 

α) Παρέχει οδηγίες στους επιτηρητές της αίθουσας, απα¬ 
γορεύει την είσοδο στην αίθουσα κάθε ατόμου, εκτός από το 
Γ ενικό Επόπτη των Εξετάσεων, τον Πρόεδρο και τα μέλη της 
Επιτροπής του Εξεταστικού Κέντρου, τα μέλη της Κεντρικής 
Επιτροπής Διαγωνισμού και τα μέλη του ΑΣΕΠ. 

β) Ελέγχει την ταυτότητα των υποψηφίων και σημειώνει 
στην κατάσταση μετά ονοματεπώνυμα των υποψηφίωντους 
παρόντες (με οριζόντια γραμμή) και τους απόντες αναγρά¬ 
φοντας δίπλα στο ονοματεπώνυμο, τη λέξη "ΑΠΩΝ" με κόκ¬ 
κινο μελάνι. 

γ) Απαγορεύει την είσοδο στην αίθουσα υποψηφίου που 
δεν έχει ταυτότητα ή άλλο αποδεικτικό στοιχείο της ταυτό¬ 
τητάς του, σύμφωνα αε την παράγραφο 4 του παρόντος άρ¬ 
θρου, ή που αρνείται να παραδώσει βοήθημα ή άλλο μέσο ή 
αντικείμενο, το οποίο δεν επιτρέπεται να χρησιμοποιήσει. 

δ) Φροντίζει ώστε οι υποψήφιοι να λάβουν τις κατάλληλες 
θέσεις για την ομαλή διεξαγωγή του διαγωνισμού. 

ε) Διανέμει στους υποψηφίους τα αναγκαία τετράδια για 
την ανάπτυξη των θεμάτων και τους επιτηρεί καθ’ όλη τη 
διάρκεια της εξετάσεως προς αποφυγή ενδεχόμενης ανεπί¬ 
τρεπτης μεταξύ τους συνεννοήσεως ή χρησιμοποιήσεως α¬ 
παγορευμένων βοηθημάτων ή άλλων μέσων. 

στ) Παρέχει συγκεκριμένες οδηγίες στους υποψηφίους για 
τη συμπλήρωση των απαραίτητων στοιχείων στο τετράδιο. 

ζ) Απευθύνει συστάσεις στους υποψηφίους γιατηντήρηση 
ησυχίας και τη μη χρησιμοποίηση οποιωνδήποτε βοηθημά¬ 
των ή άλλων μέσων ή αντικειμένων που δεν επιτρέπονται. 

η) Παραλαμβάνει το εξεταστέο θέμα, το εκφωνεί ή διανέμει 
στους υποψηφίους, μαζί με τυχόν επεξηγήσεις της Κεντρι¬ 
κής Επιτροπής Διαγωνισμού. 

θ) Ανακοινώνει, αναγράφοντας σε εμφανές σημείο του πί¬ 
νακα, τη χρονική διάρκεια της γραπτής εξέτασης που έχει ο¬ 
ριστεί από την Κεντρική Επιτροπή Διαγωνισμού. Η διάρκεια 
της εξέτασης υπολογίζεται από το τέλος της εκφώνησης ή 
της διανομής του θέματος σε κάθε αίθουσα και των τυχόν ε¬ 
πεξηγήσεων αυτού. 

ι) Παραλαμβάνει, μετά το πέρας της εξέτασης,τα τετράδια 
και, αφού ελέγξει την ταυτότητα κάθε διαγωνισθέντος, δια¬ 
πιστώνει αν τα στοιχεία που ανέγραψε ο υποψήφιος στο ειδι¬ 
κό προς τούτο πλαίσιο του τετραδίου είναι τα στοιχεία της 
ταυτότητάς του και καλεί αυτόν να καλύψει τα στοιχεία του 
πλήρως με το αδιαφανές επικάλυμμα (αυτοκόλλητο) και υ¬ 
πογράφει τα γραπτά δοκίμια στο τέλος αυτών σύμφωνα με 
την παράγραφο 4 του άρθρου 17 της απόφασης αυτής. Ταυ¬ 
τόχρονα, στην κατάσταση των υποψηφίων και δίπλα από το 
όνομα κάθε υποψηφίου, σημειώνει (με κάθετη γραμμή) ότι 
παρέδωσε το τετράδιό του. 

ια) Μετά τη συγκέντρωση των τετραδίων, ελέγχει εάν ο συ¬ 
νολικός αριθμός των τετραδίων συμφωνεί με τον αριθμό των 
παρόντων. 

ιβ) Παραδίδει τα τετράδια μαζί με τη γραφική ύλη που δεν 
χρησιμοποιήθηκε στον Πρόεδρο του Εξεταστικού Κέντρου ή 
Παραρτήματος. 

3. Οι Επιτηρητές παρακολουθούν τους εξεταζόμενους κα¬ 
τά τη διάρκεια της γραπτής δοκιμασίας ώστε να μην επικοι¬ 
νωνούν μεταξύ τους ή με το εξωτερικό περιβάλλον καθ' οι- 
ονδήποτε τρόπο και να μη χρησιμοποιούν βοηθήματα εφό¬ 
σον αυτά δεν επιτρέπονται. 

4. Η ταυτότητα των υποψηφίων διαπιστώνεται με την επί¬ 
δειξη του δελτίου ταυτότητας ή άλλου επισήμου εγγράφου 
παραστατικού τηςταυτότηταςτου προσώπου, εφόσον φέρει 
επικυρωμένη φωτογραφία αυτού. 


5. Το προσωπικό που αναφέρεται στο άρθρο αυτό, περι¬ 
λαμβανόμενου και του βοηθητικού προσωπικού, πλην των α¬ 
τόμων στα οποία ανατίθεται η καθαριότητα των αιθουσών, υ- 
ποχρεούται να παρευρίσκεται στους χώρους διενέργειας 
του διαγωνισμού μία και μισή (1 Ιό) ώρατουλάχιστον πριν την 
έναρξη του διαγωνισμού όλες τις ημέρες που διαρκεί αυτός. 

6. Τα μέλη της Επιτροπής των Εξεταστικών Κέντρων ή των 
Παραρτημάτων και ο Επιτηρητής απαγορεύεται να είναι σύ¬ 
ζυγος ή συγγενής εξ αίματος ή εξ αγχιστείας μέχρι και του 
τρίτου βαθμού με υποψήφιο που διαγωνίζεται στο ίδιο Εξε¬ 
ταστικό Κέντρο ή Παράρτημα. Σχετική δήλωση παραδίδουν 
στον Γενικό Επόπτη Εξετάσεων πριντη ν έναρξη του διαγωνι¬ 
σμού. 

Άρθρο 14 

Υποχρεώσεις υποψηφίων 

1. Οι υποψήφιοι υποχρεούνται να προσέρχονται εγκαίρως 
στην αίθουσα της εξετάσεως να καταλαμβάνουν τις θέσεις 
που τους υποδεικνύουν οι Υπεύθυνοι Επιτηρητές και γενικώς 
να υπακούουνστις υποδείξεις αυτών που αφορούν στον τρό¬ 
πο και στη διαδικασία διεξαγωγής του διαγωνισμού. Οι υπο¬ 
ψήφιοι οφείλουν να προσέρχονται την προβλεπόμενη από το 
πρόγραμμα του διαγωνισμού ώρα. 

2. Δεν επιτρέπεται η είσοδοςτων υποψηφίων στην αίθουσα 
εξετάσεων πριν διαπιστωθεί η ταυτότητά τους σύμφωνα με 
τηνπαρ.4του προηγουμένου άρθρου. Δεν επιτρέπεται να έ¬ 
χουν μαζί τους οποιουδήποτε είδους βοηθήματα, εκτός αυ 
τών που ήθελε τυχόν ειδικώς επιτρέψει η Κεντρική Επιτροπή 
Διαγωνισμού ούτε οποιαδήποτε μέσα επικοινωνίας με το ε¬ 
κτός της αίθουσας περιβάλλον. Υποχρεούνται όμως να έ¬ 
χουν τα αναγκαία για γραφή είδη που θα χρησιμοποιήσουν 
και τα οποία θα πρέπει να είναι μπλε ή μαύρου χρώματος. 

3. Κάθε υποψήφιος που εξέρχεται από την αίθουσα υπο- 
χρεούται να παραδώσει το τετράδιο στον Υπεύθυνο Επιτη¬ 
ρητή. Υποψήφιοι που δεν παραδίδουν τετράδιο ή χρησιμο¬ 
ποιούν βοηθήματα άλλα πλην αυτών που τυχόν ειδικώς έ¬ 
χουν επιτραπεί, ή σημειώσεις, ή υποψήφιο; που 
αλληλοβοηθούνται, ή επιθέτουνστατετράδιατους σημεία α 
ναγνωρίσεως, ή υπογράφουν τα τετράδιά τους, ή δεν συμ¬ 
μορφώνονται με τις υποδείξεις ή οδηγίες του Υπευθύνου Ε¬ 
πιτηρητή ητών επιτηρητών, ή διαταράσσουν με οποιοδήπο- 
τε τρόπο την τάξη, ή χρησιμοποιούν μέσα επικοινωνίας με το 
εκτός της αίθουσας περιβάλλον, ή δολιεύονται γενικώς την 
εξέταση, αποβάλλονται από την αίθουσα με απόφαση της ε¬ 
πιτροπής του εξεταστικού κέντρου ή παραρτήματος και α¬ 
ποκλείονται από τον διαγωνισμό, αφού προηγουμένως κλη¬ 
θούν προφορικώς ενώπιόντης σε άμεση ακρόαση. 

4. Δεν επιτρέπεται η έξοδος υποψηφίου από την αίθουσα 
των εξετάσεων πριν από την παρέλευση μιας ώρας από την 
έναρξη της εξέτασης κάθε μαθήματος. 

5. Δεν επιτρέπεται παραμονή υποψηφίου στην αίθουσα ε¬ 
ξετάσεων μετά τη σφράγιση του τετραδίου του, σύμφωνα με 
την παρ.5 του άρθρου 17 της απόφασης αυτής ή μετά το τέ¬ 
λος του χρόνου διάρκειας της εξετάσεως. 

Άρθρο 15 
Εξεταστέα ύλη 

Η εξεταστέα ύλη καθορίζεται με την απόφαση που εκδίδε- 
ται σύμφωνα με τις διατάξεις της παρ.3 του άρθρου 6 του 
Ν.2525/97. 

Άρθρο 16 

Προσδιορισμός θεμάτων 

1. Η Κεντρική Επιτροπή Διαγωνισμού και οι Εισηγητές συ¬ 
νέρχονται εγκαίρως πριν από την έναρξη εξέτασης κάθε μα¬ 
θήματος στην αίθουσα συνεδριάσεων στην οποία παραμέ¬ 
νουν μέχρις ότου επιτραπεί η έξοδος των διαγωνιζομένων α¬ 
πό οποιοδήποτε εξεταστικό κέντρο ή παράρτημα. Η 

Επιτροπή αφού λάβει υπόψη τις σχετικές εισηγήσεις, καταρ¬ 
τίζει απότον κύκλο της εξεταστέας ύλης του μαθήματοςτρία 
θέματα, τα οποία και αριθμεί με τους αριθμούς 1,2 και 3. Α¬ 
κολούθως καταρτίζει τρεις αντίστοιχους αριθμητικούς κλή¬ 
ρους από αδιαφανή χάρτη. Μ ετάτη σύνταξη των θεμάτων και 
των κλήρων, η επιτροπή διενεργεί ενώπιον των μελών της, 
παρουσία και του γραμματέα ή και των βοηθών γραμματέων 
αυτής, κλήρωση για την επιλογή του ενός από τα τρία θέμα¬ 
τα. Το θέμα του οποίου η αρίθμηση αντιστοιχεί στον αριθμό 
του εξαχθέντος κλήρου αποτελεί το αντικείμενο στο οποίο 
θα εξετασθούν οι υποψήφιοι στο συγκεκριμένο μάθημα. Κά¬ 
θε θέμα μπορεί να αποτελείται από περισσότερα ερωτήματα 
θεωρητικής ή πρακτικής φύσεως. 

2. Αν η επιτροπή κρίνει, ότι για την κατάρτιση των θεμάτων 
συγκεκριμένου μαθήματος απαιτείται η συνδρομή ειδικών 
γνώσεων, ορίζει με πράξη του προέδρου της ειδικό εισηγητή 
στον οποίο αναθέτει τη διατύπωση δέκα (10) θεμάτων. Η δια¬ 
τύπωση των θεμάτων και στην περίπτωση αυτή γίνεται εντός 
της αίθουσας που συνεδριάζει η ΚΕΔ πριν την έναρξη εξέτα¬ 
σης του συγκεκριμένου μαθήματος. Η επιτροπή, από τα δέ¬ 
κα (10} θέματα επιλέγει τα τρία (3) απότα οποία, κληρώνεται 
ένα σύμφωνα με τη διαδικασία της παρ. 1 του άρθρου αυτού. 

3. Η Κεντρική Επιτροπή Διαγωνισμού, οι Εισηγητές καθώς 
και ο Ειδικός Εισηγητής, παραμένουν στην αίθουσα μέχρις ό- 
του επιτραπεί η έξοδος των διαγωνιζομένων. Ο Ειδικός Ειση¬ 
γητής απαγορεύεται να είναι σύζυγος ή συγγενής εξ αίματος 
ή εξ αγχιστείας μέχρι και του τρίτου βαθμού με υποψήφιο 
που διαγωνίζεται στο μάθημα για το οποίο του ανατίθεται η 
διατύπωση των θεμάτων. Σχετική δήλωση παραδίδει εγκαί¬ 
ρως στον Πρόεδρο της Κεντρικής Επιτροπής Διαγωνισμού. 

"Αρθρο 17 

Τρόπος διενέργειας της γραπτής εξέτασης 

1. Η Κεντρική Επιτροπή Διαγωνισμού μεταδίδει ή διαβιβά¬ 
ζει ταυτόχρονα προς όλα τα εξεταστικά κέντρα τα θέματα 
του εξεταζόμενου μαθήματος κατά τον προσφορότερο δυ¬ 
νατό τρόπο ώστε να τα παραλαμβάνουν τα εξεταστικά κέ¬ 
ντρα την καθορισμένη ώρα έναρξης της εξέτασης. Σε κάθε 
περίπτωση λαμβάνονται τα απαιτούμενα μέτρα για τη δια¬ 
σφάλιση του απορρήτου των θεμάτων έως την παραλαβή 
τους από τον Πρόεδρο της Επιτροπής του Εξεταστικού Κέ¬ 
ντρου ή του παραρτήματος του διαγωνισμού. Ο Πρόεδρος 
της Επιτροπής αναπαράγει τα θέματα σε αριθμό αντιτύπων, 
ίσο με τον αριθμό των αιθουσών του διαγωνισμού και παρα- 
δίδει ένα αντίτυπο σε κάθε Υπεύθυνο Επιτηρητή προς εκφώ¬ 
νηση. Αν τα εξεταστέα θέματα, σύμφωνα με τις οδηγίες της 
Κεντρικής Επιτροπής Διαγωνισμού, δεν θα εκφωνηθούν, αλ¬ 
λά θα διανεμηθούν στους υποψηφίους, αναπαράγονται σε α¬ 
ριθμό αντιτύπων ίσο με τον αριθμό των υποψηφίων σε κάθε 
αίθουσα και παραδίδονται στον Υπεύθυνο Επιτηρητή. Ο Υ¬ 
πεύθυνος Επιτηρητής, ευθύς ως παραλάβει τα θέματα, τα 
εκφωνεί προς τους υποψηφίους, ή τα διανέμει σ’ αυτούς κα¬ 
τά τα ανωτέρω. Όταν τα θέματα διανέμονται, κάθε υποψή¬ 
φιος αναγράφει το ονοματεπώνυμό του στο δικό του έντυπο 
των θεμάτων. 

2. Κατά την αναπαραγωγή των θεμάτων, ο Πρόεδρος της 
Επιτροπής του Εξεταστικού Κέντρου ή Παραρτήματος φρο¬ 
ντίζει για τη διασφάλιση του απορρήτου των θεμάτων έως 
την διανομή τους στον Υπεύθυνο Επιτηρητή. 

3. Η διάρκεια της εξέτασης κάθε μαθήματος ορίζεται απάτην 
Κεντρική Επιτροπή Διαγωνισμού ανάλογα με τη φύση κάθε μα¬ 
θήματος και την εκτιμώμενη έκτασητου εξεταζόμενου θέματος 
και μπορεί ναπαραταθεί από αυτήν μόνο μία φορά. Μετά τη λή¬ 
ξη του χρόνου εξέτασης, ο οποίος υπολογίζεται από το τέλος 
της εκφωνήσεως ή της διανομής του θέματος στους διαγωνι- 
ζόμενους σε κάθε αίθουσα και των τυχόν επεξηγήσεων αυτού 
και με την εκφώνηση της φράσης «τέλος εξέτασης» οι διαγωνι- 
ζόμενοι παραδίδουν τα τετράδια. Οι επιτηρητές συγκεντρώ¬ 


νουν τα τετράδια των υποψηφίων, ανεξάρτητα αν αυτοί ολο 
κλήρωσαν ή όχι τη ν ανάπτυξη του θέματος. 

4. Οι επιτηρητές παραδίδουν τα τετράδια στον Υπεύθυνο 
Επιτηρητή, ο οποίος με τη σειρά τωντετραδίων που παρέλα¬ 
βε καλεί κάθε υποψήφιο να προσέλθει, διαπιστώνει και πάλι 
τηνταυτότητατου διαγωνισθέντος, ελέγχει την ακρίβειατων 
ενδείξεων των ατομικών στοιχείωντου υποψηφίου που έχουν 
τεθεί από αυτόν στο οικείο πλαίσιο, αναγράφει στο μέρος 
που θα καλυφθεί με το αδιαφανές επικάλυμμα (αυτοκόλλη¬ 
το) τοναύξοντα αριθμό τον οποίο φέρει ο υπόψή φιος στον πί¬ 
νακα των υποψηφίων και υπογράφει το γραπτό στο τέλος αυ¬ 
τού. Επίσης ο Υπεύθυνος Επιτηρητής σημειώνει στην ονομα¬ 
στική κατάσταση των διαγωνιζομένων στην αίθουσα κάθετη 
ένδειξηπαραπλεύρωςτου ονόματοςτου υποψηφίου που πα- 
ρέδωσε τετράδιο και καλεί τον παριστάμενο υποψήφιο να 
σφραγίσει μόνος του το τετράδιό του με το αδιαφανές επι¬ 
κάλυμμα (αυτοκόλλητο) και ναπαραδώσειτο έντυπο των θε¬ 
μάτων που φέρει το όνομά του στον Υπεύθυνο Επιτηρητή ο 
οποίοςτο καταστρέφει αμέσως. Ο υποψήφιοςπου αποχωρεί 
πριν από τη λήξη του χρόνου της εξέτασης παραδίδει το τε¬ 
τράδιό του σε έναν από τους επιτηρητές της αίθουσας. Κατά 
τα λοιπά εφαρμόζεται η διαδικασία της παραγράφου αυτής. 

5. Μετά το τέλος της διαδικασίας της προηγούμενης πα¬ 
ραγράφου, ο Υπεύθυνος Επιτηρητής καλεί τους λοιπούς επι¬ 
τηρητές της αίθουσας να υπογράψουνκαιαυτοίτατετράδια, 
παραπλεύρωςτης δικής του υπογραφής. Ακολούθως κατα¬ 
μετρούνται τα τετράδια, των οποίων ο αριθμός πρέπει να 
συμφωνεί με τον αριθμό των υπαψηφίωνπου διαγωνίσθηκαν 
στην αίθουσα, τίθενται, μαζί με τον κατάλογο των διαγωνι- 
σθέντων και τον απάντων εντός φακέλου στην εμπρόσθια ό¬ 
ψη του οποίου αναγράφεται το μάθημαπου εξετάσθηκε, η ο¬ 
νομασία του εξεταστικού κέντρου ή παραρτήματος, η ένδει¬ 
ξη της αίθουσας και ο αριθμός των περιεχομένων τετραδίων. 
Ο φάκελος, παραδίδεται επί αποδείξει, στον Πρόεδρο της Ε¬ 
πιτροπής του Εξεταστικού Κέντρου ή Παραρτήματος. 

6. Αφού συγκεντρωθούν οι φάκελοι από όλουςτους Υπευ¬ 
θύνους Επιτηρητές, ο Πρόεδρος της Επιτροπής του Εξετα¬ 
στικού Κέντρου ή Παραρτήματος διαπιστώνει τη μυστικότη¬ 
τα και επαληθεύει τον αριθμό των παραδιδομένων τετρα¬ 
δίων. Ακολούθως τα τετράδια ανά εκατό τοποθετούνται 
στους φακέλους και μαζί με τους ονομαστικούς καταλόγους 
παραδίδονται με σχετικό προπακολλο παράδοσης και παρα¬ 
λαβής στο Γενικό Επόπτη των Εξετάσεων, ο οποίος με τον ί¬ 
διο τρόπο τους παραδίδει οτον Υπεύθυνο του οικείου Βαθ¬ 
μολογικού Κέντρου. 

Άρθρο 18 

Πρακτικά περατώσεωςτης διαδικασίας 

Κατά τη διάρκεια της διεξαγωγής του διαγωνισμού από 
τους γραμματείς των Επιτροπών των Εξεταστικών Κέντρων 
και των Παραρτημάτων των Εξεταστικών Κέντρων συντάσ- 
σονται πρακτικά στα οποία καταχωρίζεται περιληπτικώς κά¬ 
θε αξιόλογη ενέργεια ή συμβάν από την έναρξη της δοκιμα¬ 
σίας έως την παράδοση τωντετραδίων στο Γενικό Επόπτη Ε¬ 
ξετάσεων. Στη συνέχεια τα σχέδια των πρακτικών τίθενται 
υπόψη του Προέδρου και των Μελών της Επιτροπής, διορ¬ 
θώνονται ή συμπληρώνονται όπου απαιτείται και υπογράφο¬ 
νται τόσο από τον Πρόεδρο και τα Μέλη όσο και από τον 
γραμματέα αυτής. Στα πρακτικό αυτά προσαρτώνται αντί¬ 
γραφα των ονομαστικών καταλόγων των διαγωνισθέντων, 
που σύμφωνα με την παρ. 6του άρθρου 17 της απόφασης αυ¬ 
τής παραδίδονται στους Γενικούς Επόπτες Εξετάσεων οι ο¬ 
ποίοι μεριμνούν για την αποστολή τους στην ΚΕΔ. 

Άρθρο 19 

Ορισμός βαθμολογικών κέντρων, βαθμολογητών 
και αναβαθμολογητών 

1. Για τη βαθμολόγηση των γραπτών δοκιμίων των υποψη- 

ψίων, το ΑΣΕΠ ορίζε. δύο τουλάχιστον βαθμολογικά κέντρα 
που θα λειτουργούν στην έδρα του ΑΣΕΠ στην Αθήνα και στο 
παράρτημα αυτού στη Θεσ/νίκη ή σε άλλο κατάλληλο χώρο. 

2. Με απόφαση του ΑΣΕΠ ανάλογα με τον αριθμό των γρα¬ 
πτών δοκιμίων μπορεί να οριστούν περισσότερα βαθμολογι¬ 
κά κέντρα στην Αθήνα ή στη Θεσ/νίκη ή και σε άλλες Νομαρ¬ 
χιακές Αυτοδιοικήσεις 

3. Με την ίδια απόφαση ορίζεται ο Υπεύθυνος του Βαθμο¬ 
λογικού Κέντρου και ο αναπληρωτής αυτού καθώς και οι Νο¬ 
μαρχιακές Αυτοδιοικήσεις των οποίων τα τετράδια θα συ¬ 
γκεντρωθούν σε κάθε βαθμολογικό κέντρο, αποκλεισμένης 
της συγκέντρωσης των τετραδίων της Νομαρχιακής Αυτοδι¬ 
οίκησης στο βαθμολογικό κέντρο που εδρεύει σ'αυτήν. 

4. Με ιδιαίτερη πράξη του Προέδρου του ΑΣΕΠ ορίζεται το 
προσωπικό επικουρίας των βαθμολογικών κέντρων. 

5. Ως Υπεύθυνος του Βαθμολογικού Κέντρου και αναπλη¬ 
ρωτής αυτού καθώς και ως προσωπικό επικουρίας των βαθ¬ 
μολογικών κέντρων ορίζονται υπάλληλοι του Δημοσίου ή 
ΝΠΔΔ, από τους υπηρετούντες στην περιοχή της Νομαρχια¬ 
κής Αυτοδιοίκησης όπου εδρεύει το βαθμολογικό κέντρο ή α¬ 
πό υπαλλήλους της Νομαρχιακής Αυτοδιοίκησης ή προκει- 
μένου για τα βαθμολογικά κέντρα Αθήνας και Θεσ/νίκης και 
από συνταξιούχους του Δημοσίου 

6. Τους Βαθμολογητές και Αναβαθμολογητές ορίζει το 
ΑΣΕΠ ανάλογα με το είδος των εξεταζόμενων μαθημάτων, α¬ 
πό εν ενεργεία μέλη ΔΕΠ των ΑΕΙ ή μέλη ΕΠ των ΤΕΙ ή μέλη Ε 
ΕΠ των ΑΕΙ και ΤΕΙ ή εκπαιδευτικούς με μεταπτυχιακές σπου¬ 
δές τουλάχιστον διετούς φοίτησης. Εφόσον δεν καλυφθεί ο 
απαιτούμενος αριθμός από τον ανωτέρω κύκλο προσώπων 
ορίζονται ως βαθμολογητές και αναβαθμολογητές συνταξι¬ 
ούχοι από τον ίδιο κύκλο προσώπων ή ιδιώτες, οι οποίοι έ¬ 
χουν τις απαιτούμενες γνώσεις και τα αντίστοιχα προσόντα 
για την εξέταση των οικείων μαθημάτων. 

7. Ο αριθμός των βαθμολογητών ορίζεται με βάση τον α¬ 
ριθμό των υποψηφίων κάθε μαθήματος και με στόχο την α¬ 
ποφυγή καθυστέρησης στην διόρθωση των γραπτών. Κάθε 
γραπτό βαθμολογείται από δύο βαθμολογητές μεμονωμένα. 

8. Το ΑΣΕΠ μπορεί να αποφασίζει η αναβαθμολόγηση όλων 
των γραπτών να γίνεται μόνο στο κατάστημα του ΑΣΕΠ ή σε 
άλλο κατάλληλο χώρο στην Αθήνα. 

9. Βαθμολογητές ή αναβαθμολογητές δεν επιτρέπεται να 
ορίζονται: 

α) Τα μέλη των επιτροπών Εξεταστικών Κέντρων ή Παραρ¬ 
τημάτων των Εξεταστικών Κέντρων, οι καθ' οιονδήποτε τρό¬ 
πο συμμετέχοντες στην Κεντρική Επιτροπή Διαγωνισμού και 
οι Γενικοί Επόπτες Εξετάσεων. 

β) Σύζυγοι ή συγγενείς εξ αίματος ή εξ αγχιστείας μέχρι και 
του τρίτου βαθμού με υποψήφιο του οποίου το τετράδιο θα 
βαθμολογηθεί στο βαθμολογικό κέντρο στο οποίο ορίστηκαν 
βαθμολογητές. Σχετική δήλωση παραδίδουν στον υπεύθυνο 
του βαθμολογικού κέντρου πριν την παραλαβή των γραπτών 
για βαθμολόγηση. 

10. Ο υπεύθυνος βαθμολογικού κέντρου, ο αναπληρωτής 
του και το προσωπικό επικουρίας αυτού απαγορεύεται να εί¬ 
ναι σύζυγος η συγγενής εξ αίματος ή εξ αγχιστείας μέχρι και 
του τρίτου βαθμού με υποψήφιο του οποίου το τετράδιο θα 
βαθμολογηθεί στο βαθμολογικό κέντρο του οποίου είναι υ¬ 
πεύθυνος. Σχετική δήλωση υποβάλλουν στο ΑΣΕΠ πριν από 
την παραλαβή των γραπτών για βαθμολόγηση. 

“Αρθρο 20 

Βαθμολόγηση γραπτών - αναβαθμολόγηση 

1 Οι βαθμολογητές παραλαμβάνουν από τον υπεύθυνο 
του βαθμολογικού κέντρου, με απόδειξη, αριθμό τετραδίων 
που εκτιμούν ότι μπορεί να βαθμολογήσουν εντός μιας ημέ¬ 
ρας. Δεν επιτρέπεται να παραλάβουν άλλα τετράδια αν δεν 


παραδώσουν αυτά που έχουν ήδη παραλάβει. Ο υπεύθυνος 
του βαθμολογικού κέντρου υποχρεούται να μη παραδωσει 
και ο βαθμολογητής να μη παραλάβει αριθμό τετραδίων πε- 
ρατου συνολικού αριθμού των τετραδίων που έχει καθορίσει 
για κάθε βαθμολογητή το ΑΣΕΠ. 

2. Η βαθμολόγηση των τετραδίων απο κάθε βαθμολογητή 
γίνεται με κλίμακα βαθμών από ένα (1) έως και εκατό (: 00!, 
μη επιτρεπόμενης της χρήσεως δεκαδικών ψηφίων. 

3. Ο βαθμολογητής που βαθμολογεί το τετράδιο πρώτος 
σημειώνει τον βαθμό αριθμητικώς και ολογράφως στο ειδικό 
προς τούτο πλαίσιο, το οποίο καλύπτεται αμέσως από τον ί 
διο με αδιαφανές επικάλυμμα (αυτοκόλλητο}. Παραπλεύρως 
του βαθμού θέτει την μονογραφή του. Ο δεύτερος βαθμολο¬ 
γητής σημειώνει τον βαθμό στο ειδικό γι' αυτόν πλαίσιο του 
τετραδίου. 

4. Κάθε βαθμολογητής σημειώνει, με διαφορετικό χρώμα 
στο τετράδιο, {όπου αυτό είναι δυνατό), το σφάλμα του δια 
γωνιζομένου ώστε να είναι ευχερής η αιτιολόγηση της βαθ¬ 
μολογίας και παράλληλα να διασφαλίζεται η αντικειμενική α¬ 
ξιολόγηση του γραπτού δοκιμίου, 

5. Το άθροισμα των βαθμών των δύο βαθμολογητών αιιο- 
τελείτοβαθμότου συγκεκριμένου μαθήματος, μετηνεπιου- 
λαξη της παραγράφου 6 του παρόντος άρθρου, 

6. Μετά τη βαθμολόγηση των γραπτών και απο τους δύο 
βαθμολογητές ο υπεύθυνοςτου βαθμολογικού κέντρου προ 
βαίνει σε αποσφράγιση του βαθμού του πρώτου βαθμολογη 
τή που είναι καλυμμένος με αδιαφανές επικάλυμμα (αυτο¬ 
κόλλητο) . Εάν διαπιστωθεί ότι η βαθμολογία των δύο βαθμο¬ 
λογητών για το ίδιο τετράδιο διαφέρει περισσότερο από 
δώδεκα (12) μονάδες, καλείται αναβαθμολογητης από πίνα¬ 
κα που έχει ορίσει η Ολομέλεια του ΑΣΕΠ για την αναβαθμο¬ 
λόγηση των γραπτών. Ο βαθμός που θέτει ο αναβαθμολονη- 
τής δεν μπορεί να είναι μικρότερος του μικρότερου ούτε με¬ 
γαλύτερος του μεγαλύτερου που έχουν θέσει οι δύο 
βαθμολογητές. Ο βαθμός του αναβαθμολογητή καταρνει 
τους δύο άλλους βαθμούς και διπλασιαζόμενος αποτελείτο 
βαθμό του συγκεκριμένου μαθήματος. 

7. Μετά το πέρας και της βαθμολόγησης και τυχόν ανα¬ 
βαθμολόγησης των γραπτών ο υπεύθυνος του βαθμολογι¬ 
κού κέντρου τα παραδίδει με σχετικό πρωτόκολλο στην Κε¬ 
ντρική Επιτροπή Διαγωνισμού. 

Άρθρο 21 

Πίνακες βαθμολογίας 

1 . Μετά την ολοκλήρωση της βαθμολόγησης ή και αναβαθ¬ 
μολόγησης των γραπτών δοκιμίων, ο Πρόεδρος της Κεντρι¬ 
κής Επιτροπής Διαγωνισμού, συγκαλεί αυτήν για την έκδοση 
των αποτελεσμάτων. Κατά τη συνεδρίαση αυτή, αποσφραγί¬ 
ζονται τα στοιχεία που απαιτούνται για τη μηχανογραφική ε¬ 
πεξεργασία έκδοσης της σχετικής βαθμολογίας κατά υπο¬ 
ψήφιο και μάθημα. Στη συνέχεια τα δεδομένα αυτά μεταφε- 
ρονται σε καταστάσεις που συντάσσονται από το γραμματέα 
της επιτροπής και περιλαμβάνουν όλους τους υποψήφιους 
που προσήλθαν στο διαγωνισμό κατά κατηγορία, κλάδο και 
βαθμό. Σε κάθε όνομα υποψηφίου υπάρχουν ειδικές στήλες 
που αντιστοιχούν στα εξετασθέντα μαθήματα. Στις στήλες 
αυτές καταχωρίζεται ο βαθμός κάθε μαθήματος, όπως αυτός 
προκύπτει κατ’ εφαρμογή των διατάξεωντου άρθρου 20 της 
απόφασης αυτής. Ακολούθως ο πίνακας αποτελεσμάτων υ¬ 
πογράφεται απότον Πρόεδρο της Κεντρικής Επιτροπής Δια¬ 
γωνισμού. 

2. Επιτυχόντες θεωρούνται όσοι κατά μάθημα έχουν ά 
θρόισμα της βαθμολογίας καιτωνδύο βαθμολογητών που α¬ 
ντιστοιχεί σε ποσοστό 70% της προβλεπόμενης ανώτερης 
βαθμολογίας, δηλαδή 140 κατά μάθημα. Η συνολική βαθμο¬ 
λογία κάθε υποψηφίου είναι το άθροισμα των βαθμών των ε 
πιμέρους μαθημάτων με την επιφύλαξη της επόμενης παρα¬ 
γράφου 3 του άρθρου αυτού. 

3. Αν μεταξύ των επιτυχόντων περιλαμβάνονται υποψήφιοι 
που δικαιούνται προσαύξηση στη συνολική τους βαθμολο¬ 
γία, σύμφωνα με την παρ. 5 του άρθρου 6 του Ν,2525/97, η 
συνολική βαθ μολογίατη ν οποία έλαβαν στο διαγωνισμό προ¬ 
σαυξάνεται, σε χωριστή στήλη του πίνακα με το προβλεπό- 
μενο κατά περίπτωση ποσοστό και, προσαυξημένη κατά τον 
τρόπο αυτό, μεταφέρεται στη στήλη του τελικού βαθμού. 

4. Αν στη συνολική βαθμολογίατων υποψηφίων προκύπτει 
δεκαδικός αριθμός λαμβάνονται υπόψη τα δύο πρώτα δεκα¬ 
δικά ψηφία. 

5. Αν ο υποψήφιος δεν προσήλθε στην εξέταση ορισμένου 
μαθήματος ή για οποιαδήποτε αιτία αποκλείσθηκε από την ε¬ 
ξέταση σε συγκεκριμένο μάθημα ή κατάτην αποχώρησή του 
από την αίθουσα εξετάσεων δεν παρέδωσε, όπως είχε υπο¬ 
χρέωση, τετράδιο για το εξεταζόμενο μάθημα, βαθμολογεί¬ 
ται γιατο μάθημα αυτό με μηδέν (0). 

“Αρθρο 22 

Πίνακες: α) επιτυχόντων, β) μη επιτυχόντων 

1. Η Κεντρική Επιτροπή του Διαγωνισμού μετά την κατα- 
χώρηση της βαθμολογίας καταρτίζει: 

α) Αλφαβητικό πίνακα επιτυχόντων κατά κατηγορία, κλάδο 
και ειδικότητα. Στον πίνακα αυτόν αναγράφονται όσοι συ¬ 
γκέντρωσαν την απαιτούμενη για την επιτυχία τους βαθμο¬ 
λογία και 

β) Αλφαβητικό πίνακα μη επιτυχόντων κατά κατηγορία, 
κλάδο και ειδικότητα. Στον πίνακα αυτόν αναγράφονται όσοι 
δεν συγκέντρωσαν την απαιτούμενη για την επιτυχία τους 
βαθμολογία. Τους πίνακες αυτούς τους αποστέλλει στο 
ΑΣΕΠ. Στον Γ ενικό Επόπτη Εξετάσεων αποστέλλει μόνο τους 
πίνακες επιτυχόντων. 

2. Η Κεντρική Επιτροπή του Διαγωνισμού μετά την κατα- 
χώρηση της προσαύξησης καταρτίζει πίνακα επιτυχίας κατά 
κατηγορία, κλάδο και ειδικότητα με φθίνουσα σειρά συνολι¬ 
κής βαθμιολογίας. Στον πίνακα αυτόν αναγράφονται όσοισυ- 
γκέντρωσαν την απαιτούμενη για την επιτυχία τους βαθμο¬ 
λογία μαθημάτων και τη συνολική βαθμολογία τους μετά τον 
υπολογισμό της τυχόν προσαυξήαεως. 

3. Σε περίπτωση ισοβαθμίας υποψηφίωνπροηγούνταιόσοι 
έχουν υψηλότερη βαθμολογία στο μάθημα «Διδακτική μεθο¬ 
δολογία - Παιδαγωγικά θέματα» ακολουθούν όσοι έχουν υ¬ 
ψηλότερη βαθμολογία στο έτερον εξετασθέν μάθημα, έπο- 
νται όσοι έχουν μεγαλύτερο βαθμό στον τίτλο σπουδών και 
μετά από αυτούς όσοι είναι μεγαλύτεροι στην ηλικία με βάση 
την ημερομηνία γέννησης. Αν παρά ταύτα δεν καταστεί δυ¬ 
νατός ο καθορισμός της σειράς επιτυχίας βάσει των ανωτέ¬ 
ρω κριτηρίων η σειρά επιτυχίας καθορίζεται από την Κεντρι¬ 
κή Επιτροπή Διαγωνισμού με κλήρωση. Η κλήρωση γίνεται σε 
δημόσια συνεδρίαση, της οποίας ο ακριβής τόπος και χρό¬ 
νος ορίζεται με απόφαση της Κεντρικής Επιτροπής Διαγωνι¬ 
σμού, που τοιχοκολλάται στο κατάστημά της τρεις (3) του¬ 
λάχιστον η μέρες πριν την ημέρα διενέργειας της κλήρωσης. 
Για την τοιχοκόλληση συντάσσεται πρακτικό που υπογράφε¬ 
ται από το γραμματέα της επιτροπής και από τον πρόεδρο ή 
ένα μέλος της. 

4. Οι πίνακες επιτυχίας αποστέλλονται από την Κεντρική Ε¬ 
πιτροπή Διαγωνισμού στο ΑΣΕΠ, το οποίο τους αποστέλλει 
στους Γ ενικούς Επόπτες Εξετάσεων για ανάρτησή τους στις 
Νομαρχιακές Αυτοδιοικήσεις. Για την ανάρτηση συντάσσε- 
ται σχετική βεβαιωτική πράξη από κάθε Γ ενικό Επόπτη Εξε¬ 
τάσεων. Το ΑΣΕΠ επίσης αποστέλλει, για δημοσίευση, σε 


δύο ημερήσιες εφημερίδες των Αθηνών ανακοίνωση με την 
οποία γνωστοποιείται ότι οι πίνακες επιτυχίας απεστάλησαν 
για ανάρτηση στις οικείες νομαρχιακές αυτοδιοικήσεις και 
στους Γενικούς Επόπτες Εξετάσεων. 

“Αρθρο 23 

Ενστάσεις - Κύρωση και δημοσίευση πινάκων 

1. Κατά των τελικών πινάκων επιτυχίας επιτρέπεταιη άσκη¬ 
ση από τους υποψηφίους ενατάσεως, για παράβαση νόμου, 
ή διατάξεων της απόφασης αυτής, μέσα σε αποκλειστική 
προθεσμία δέκα (10) ημερών, που αρχίζει από την επομένη 
της κατά το άρθρο 22 παρ. 4 της απόφασης αυτής ημερομη¬ 
νίας αναρτήσεως των πινάκων. 

2. Η άσκηση της ενστάσεως γίνεται με κατάθεσή της, ή με 
αποστολή συστημένης επιστολής απευθείας στο ΑΣΕΠ. 

3. Στην ένσταση, που πρέπει να περιέχει ορισμένους λό¬ 
γους ακυρότητας κατά συγκεκριμένης πράξεως, πρέπει να ε¬ 
πισυνάπτεται το από το νόμο οριζόμενο παράβολο, το οποίο 
εκδίδεται από δημόσιο ταμείο, άλλως η ένσταση δεν εξετά¬ 
ζεται. 

4. Το ΑΣΕΠ, αφού ελέγξει τη νομιμότητα των πινάκων επι¬ 
τυχίας, και ολοκληρώσει την εξέταση των τυχόν υποβληθει- 
σών ενστάσεων, προβαίνει, εφόσον δεν προκύπτει θέμα άλ¬ 
λης ενέργειάς του, στην κύρωση των τελικών πινάκων επιτυ¬ 
χίας και τους αποστέλλει για δημοσίευση στην Εφημερίδα 
της Κυβερνήσεως (Τεύχος Προκηρύξεων ΑΣΕΠ), άλλως ε¬ 
νεργεί σύμφωνα με τα οριζόμενα επην παράγραφο 5 του πα¬ 
ρόντος άρθρου. 

5. Το ΑΣΕΠ, αν διαπιστώσει παράβαση νόμου, ή διατάξεων 
της απόφασης αυτής που επηρεάζουν την ουσιαστική αξιο¬ 
λόγηση των υποψηφίων αποφασίζει την επανάληψη του δια 
γωνισμούολικώςή μερικώς μεταξύτωνίδιων υποψηφίων. Για 
παραλείψεις ή πλημμέλειες που αφορούν στη σύνταξη του 
πίνακα επιτυχίας και επιδέχονται συμπλήρωση ή διόρθωση 
μπορεί να αναθέσει στην Κεντρική Επιτροπή του Διαγωνι¬ 
σμού την αναγκαία συμπλήρωση ή διόρθωση και την τροπο¬ 
ποίηση του πίνακα επιτυχόντων. Επανεξέταση ή νέα βαθμο¬ 
λόγηση των γραπτών δεν επιτρέπεται. 

6. Μετά την πάροδο έξι (6) μηνών από τη δημοσίευση των 
τελικών πινάκων επιτυχίας τα τετράδια και όλες οι αιτήσεις 
των υποψηφίων καταστρέφονται, εκτός εκείνων για τα οποία 
υφίσταται τυχόν εκκρεμοδικία. 

Άρθρο 24 
Λοιπές Διατάξεις 

Γ ια θέματα που τυχόν δε ρυθμίζονται με την απόφαση αυ¬ 
τή εφαρμόζεται συμπληρωματικά η αριθ. ΔΙΠΠ/Φ.ΑΣΕΠ1/ 
23634/21-10-1997(ΦΕΚ 936/τεύχος Β/' - 22-10-1997). Από¬ 
φαση του Υπουργού Εσωτερικών Δημόσιας Διοίκησης και Α¬ 
ποκέντρωσης «Πλήρωση θέσεων του Δημόσιου Τομέα με 
διαγωνισμό ή σειρά προτεραιότητας». 

Ο Πρόεδρος Η Γραμματέας 

ΜΙΧΑΗΛ ΠΑΠΑΔΑΚΙΣ ΟΥΡΑΝΙΑ. ΣΠΥΡΟΠΟΥΛΟΥ» 

Η απόφαση αυτή να δημοσιευτεί στην Εφημερίδα της Κυ¬ 
βερνήσεως. 

Αθήνα, 12 Μαρτίου 1998 

0 ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



